DA Den Europæiske Unions Tidende C 278/2

Meddelelse fra Litauens regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

2012/C 278/02

Den Geologiske afdeling under det litauiske miljøministerium (tilrettelæggelse af udbud), som henviser til punkt 8.1, 8.5 og 11 i bestemmelserne vedrørende udbudsproceduren for udnyttelse af kulbrinteforekomster som vedtaget ved den litauiske regerings resolution nr. 229 af 10. marts 2003 (Žin., 2003, nr. 26-1036; 2012, nr. 15-647) og ved det litauiske miljøministeries bekendtgørelse nr. D1-467 af 1. september 2004 om udøvelse af funktionen som tilrettelægger af udbud i forbindelse med udnyttelse af kulbrinteforekomster (Žin., 2004, Nr. 138-5047),

åbner hermed en udbudsprocedure for udnyttelse (prospektering, efterforskning og produktion) af kulbrinteforekomster i Šilutė-Tauragė-feltet og Kudirka-Kybartai-feltet (herefter »udbudsproceduren«).

1. Kort beskrivelse af de felter, som udbudsproceduren omhandler

1.1. Šilutė-Tauragė-feltet

Šilutė-Tauragė-feltet ligger i kommunerne Šilutė, Tauragė, Jurbarkas og Pagėgiai. Det dækker et areal på 1 800 km2, hvoraf 132 km2 er bebygget område, og 623 km2 er beskyttet område.

Koordinaterne for feltets toppunkter i LKS-94 koordinatsystemet er:

Toppunkt Koordinater (Litauiske koordinatsystem LKS-94 af 1994) X Y 1 6145300 335025 2 6144954 349638 3 6144814 353327 4 6126284 352714 5 6125425 381319 6 6124470 420523 7 6107857 420225 8 6103569 420147 9 6135288 334077

Šilutė-Tauragė-feltets sydlige grænse er Nemunas-flodbanken.

1.2. Kudirka-Kybartai-feltet

Kudirka-Kybartai-feltet ligger i området, hvor Vilkaviškis og Šakiai kommunerne støder sammen. Det dækker et areal på 281 km2, hvoraf 19,3 km2 er bebygget område, og 8,5 km2 er beskyttet område.

Koordinaterne for feltets toppunkter i LKS-94 koordinatsystemet er:

Toppunkter Koordinater (Litauiske koordinatsystem LKS-94 af 1994) X Y 1 6076635 427455 2 6076475 431055 3 6048355 429865 4 6048945 416000

Feltets vestlige grænse svarer til den litauiske statsgrænse.

2. Frist (dato) for afslutning af proceduren for tildeling af tilladelser til udnyttelse af kulbrinteforekomster

Proceduren for tildeling af tilladelser til at udnytte kulbrinteforekomster afsluttes i andet kvartal i 2013.

3. Frist for indgivelse af bud

Bud (på litauisk), der overholder betingelserne for udbuddet, sendes med post eller kurér eller afleveres direkte til det tilrettelæggende organs hovedkontor på S. Konarskio g. 35, LT-03123, Vilnius, Litauen, senest kl. 17:00 120 dage efter offentliggørelsen af denne meddelelse i Den Europæiske Unions Tidende.

4. Kriterier for vurdering af bud

Bud vurderes i henhold til:

4.1. tilbudsgiverens overholdelse af de mindstekrav vedrørende økonomisk og finansiel formåen, der er opstillet i udbuddet;

4.2. buddets overensstemmelse med kravene i udbuddet og de bestemmelser, der gælder for udbudsproceduren for udnyttelse af kulbrinteforekomster;

4.3. den finansielle modydelse, tilbudsgiveren tilbyder, som ikke må være lavere end den, der er fastsat i udbudsbetingelserne.

5. Udbudsbetingelserne offentliggøres på det tilrettelæggende organs websted: http://www.lgt.lt

6. Frist for indsendelse af anmodning om præcisering af udbudsbetingelserne

Fristen for indsendelse af anmodninger om præciseringer af udbudsbetingelserne er 20 kalenderdage efter offentliggørelsen af denne meddelelse i Den Europæiske Unions Tidende.

7. Mødet, hvor buddene åbnes af vurderingsholdet, vil finde sted senest 3 arbejdsdage efter udløbet af fristen for indgivelse af bud, som beskrevet i punkt 3 ovenfor. Dato og sted for mødet vil blive angivet i kvitteringen for modtagelsen og offentliggjort på det tilrettelæggende organs websted.

8. Yderligere oplysninger

Oplysninger om udbudsproceduren kan fås ved henvendelse til:

Den Geologiske afdeling under det litauiske miljøministerium S. Konarskio g. 35 LT-03123 Vilnius LIETUVA/LITHUANIA

Tlf. +370 52332889

E-mail: lgt@lgt.lt (ref. »Konkursas«)

Yderligere oplysninger om udbudsproceduren kan også fås ved at ringe på: +370 52334642 eller +370 52337715 (spørgsmål af juridisk art).